Hambaaugud võivad kahjustada ka tervist. Küsid, et kuidas siis nii? See juhtub seetõttu, et hamba alla võib tekkida põletik ja sellega võivad kaasneda ka muud haigussümptomid ning seetõttu on väga oluline oma hammaste tervise eest hoolitseda.
Kuid mis veel hambaid kahjustab?
Hambatrauma, pliiatsi (pastaka) närimine, huuleneet (-rõngas), vale hammaste harjamise tehnika, kõva hambahari, krigistamine, igeme- ja hambakinnituskoe haigus, suitsetamine, snus ehk mokatubakas, söömishäire (anoreksia, buliimia, reflukshaigus) jne.
Soovitused hammaste tervise hoidmiseks:
Toitumine
Söö toitev hommikusöök, et hoida ära liigset näksimist.
Võta kooli kaasa tervislikke snäkke.
Joo vett. Võta kooli ja trenni kaasa veepudel.
Peale õhtust hambapesu ära enam söö. Juua võib ainult puhast vett.
Hambapesu
Pese hambaid 2-3 minutit hommikul ja õhtul. Mitu minutit sa tegelikult hambaid pesed? Võta aega!
Pesemisaeg möödub mõnusamalt, kui kuulad samal ajal mõnda sobiva pikkusega laulu.
Pese hambaid süsteemipäraselt: alusta ülemiste hammaste põsepoolsetest pindadest, siis puhasta keelepoolsed pinnad ja viimasena mälumispinnad. Pese enne tagumised hambad, seejärel esihambad.
Hambahari vali pehmete või väga pehmete harjastega (soft või extra soft). Pehmed harjased ei kahjusta igemeid ega hambapinda ja on painduvamad (ulatuvad ka raskemini ligipääsetavatesse kohtadesse).
Elektrihambahari on tõhusam (keskmine kiirus 2000 tsüklit minutis) kui tavaline hambahari.
Vaheta hambaharja umbes kolme kuu tagant.
Hambahari ei ulatu puhastama hammaste vahelisi kontaktpindu – selle jaoks kasuta hambaniiti!
Hambapesu lõpetuseks sülita välja pastavaht ja liigne sülg. Ära loputa, siis jääb hambapasta suhu toimima ja teeb hammast tugevamaks.
Sportimine
Trennis eelista juua vett! Spordijoogid on happelised ja sisaldavad palju suhkruid. Spordijoogi sagedase tarbimise korral tekivad hammastesse augud ja hambad kuluvad kiiresti. Pidev spordijoogi tarbimine trenni vältel on hammastele palju kahjulikum kui see, kui kogu jook juuakse peale trenni ära korraga. Pärast spordijoogi kasutamist loputa suud veega, et taastada suu neutraalne pH.
Kui tegeled kontakt – või ekstreemspordiga, siis kasuta hambakaitsmeid!
Mida saame teha selleks, et rohkem noori tunneksid ennast väärtusliku ja elurõõmsana? Kutsume kõiki 11-26 aastaseid noori ideetubadesse kaasa mõtlema, kuidas ennetada vaimse tervise raskusi ning kuidas iseend või oma lähedast vaimse tervise raskuste korral toetada.
Igasse ideetuppa on oodatud 25 osalejat! Registreeri kohe ja saad kaasa rääkida olulistel teemadel! Pane end kirja: www.teeviit.ee/noorte-heaolu-ideetoad/ Noorte heaolu ideetoas loome selgust, mis on positiivne vaimne tervis ja heaolu? Kuidas seda saavutada? Kuidas saab igaüks ise aidata kaasa vaimse tervise edendamisele? Mõtleme koos, milliseid veebilahendusi, algatusi või tuge saaks noorte abistamiseks luua ja hästi leitavaks muuta. Noorte heaolu ideetoas osalemine on tasuta ja sisaldab tervislikku vahepala. Teretulnud on noored ja noortega töötavad täiskasvanud. Leia endale sobiv ideetuba:
Kui Sul on ideetoa kohta küsimusi, siis kirjuta julgelt email@example.com. #OlenVäärtuslik#Elurõõm#Eneseusk#Julgus#ArmastanEnnast#EneseVäärtustamine#HuviEluVastu#Enesekindel#Õnnelik Ideetoa korraldajad Eesti Noorsootöö Keskus, Sotsiaalkindlustusamet, Noorteinfoportaal Teeviit. Teeviit.ee noorte heaolu ideetubade läbiviimist rahastatakse haridus- ja teadusministri kinnitatud ning Eesti Noorsootöö Keskuse poolt elluviidava ESF kaasrahastatud programmis „Tõrjutusriskis noorte kaasamine ja noorte tööhõivevalmiduse parandamine” kirjeldatud tegevuste raames.